Market Timing P.M. – บล.กสิกรไทย
Support : 1805, 1795 Resistance : 1815, 1820 SET เคลื่อ …
19 มี.ค. 2561

Support : 1805, 1795
Resistance : 1815, 1820
SET เคลื่อนไหวอยู่ระหว่าง 1804-1812 และปิดตลาดในช่วงเช้าที่ระดับ 1809.04 จุด ลดลง -2.72 จุด หรือ -0.15% ด้วยมูลค่าการซื้อขาย 2.57 หมื่นล้านบาท
บ่ายนี้ประเมิน SET มีความเสี่ยงที่จะถอยตัวหลุดแนวรองรับบริเวณ 1805 มากขึ้น หลังจากที่ไม่สามารถผ่านด่านแนวต้านบริเวณ 1820 และเกิดการแกว่งตัวลงอย่างต่อเนื่อง อีกทั้งด้านสัญญาณของ RSI ระดับชั่วโมง ถอยตัวหลุดแนว 50% และมีแนวโน้มจะอ่อนตัวลงต่อ โดยมีระดับแนวรองรับที่บริเวณ 1795 ขณะที่แนวต้านลดระดับลงมาอยู่ที่บริเวณ 1815
INTUCH ราคาแกว่งตัวขึ้นตามกลุ่มค่าเฉลี่ยที่เรียงตัวในเชิงบวก ล่าสุดราคาได้ยกตัวข้ามผ่านยอดสูงระยะสั้นมาเล็กน้อย อีกทั้งด้าน MACD ยังไต่ระดับขึ้นเหนือ Signal line ในแดนบวก สร้างโอกาสที่ราคาจะสามารถยกตัวเข้าทดสอบกรอบบนของช่องขนาน แนะซื้อเก็งกำไร โดยมีเป้าหมายการทำกำไรที่บริเวณ 62 และ 64 ขณะที่ใช้การถอยตัวหลุด 57 เป็นแนว stop loss